Laticauda

Laticauda ialah satu genus ular dari keluarga Hydrophiinae. Spesies Laticauda adalah yang paling kurang tersuai dengan kehidupan laut dalam kalangan semua ahli Hydrophiinae; ia memelihara sisik ventral lebar yang ketara pada ular daratan serta sirip ekor yang kurang kembang. Ia lebih sesuai hidup di darat dan air cetek.

Saiz
Seekor ular ini boleh mencapai panjang 3.6 meter.

Lokasi
Laticauda terdapat di seluruh kepulauan Asia Selatan dan Tenggara dari India di barat ke utara sejauh Jepun, dan ke tenggara hingga Fiji. Ia banyak terdapat di kawasan perairan.

Pemakanan
Spesies Laticauda makan di laut dan memangsakan ikan belut, sotong, ketam dan ikan. Ia tidak pernah dilihat memakan di daratan.

Tabiat
Laticauda lazimnya giat memburu pada waktu malam. Walaupun bisanya amat berbahaya, namun Laticauda biasanya segan dan suka menyorok. Di New Caledonia, kanak-kanak suka bermain dengan ular ini yang dipanggil tricot rayé  ("baju panas berjalur"). Patukan amat jarang berlaku, tetapi mesti dirawat segera.Notes du Centre d'études biologiques de Chizé (UPR1934 CNRS), CNRS DR15 - La Lettre de la Délégation n°202.

Pembiakan
Laticauda bertelur dan kembali ke darat untuk mengawan dan bertelur.

Spesies dan taksonomi
Kini telah dikenalpastinya 8 spesies:Heatwole, H., S. Busack & H. Cogger (2005) Geographic variation in sea kraits of the Laticauda colubrina complex (Serpentes: Elapidae: Hydrophiinae: Laticaudini). Herpetological Monographs 19, 1-136.Cogger, H.G. & H.F. Heatwole (2006) Laticauda frontalis (de Vis, 1905) and Laticauda saintgironsi n.sp. from Vanuato and New Caledonia (Serpentes: Elapidae: Laticaudinae)- a new lineage of sea kraits? Records of the Australian Museum 58, 245-256 

 Laticauda colubrina (Schneider, 1799)
 Laticauda crockeri (Slevin, 1934)
 Laticauda frontalis (De Vis, 1905)
 Laticauda guineai (Heatwole, Busack & Cogger, 2005)
 Laticauda laticaudata (Linnaeus, 1758)
 Laticauda saintgironsi (Cogger & Heatwole, 2006)
 Laticauda schistorhynchus (Guenther, 1874)
 Laticauda semifasciata (Reinwardt in Schlegel, 1837)

Spesies L. schistorhynchus dan L. semifasciata pernah digolongkan dalam genus Pseudolaticauda oleh sesetengah pengarang.Kharin, V.E. & V.P. Czeblukov (2006) A new revision of the sea kraits of family Laticaudidae Cope, 1879 (Serpentes: Colubroidea). Russian Journal of Herpetology 13, 227-241.

Rujukan

Category:Elapidae